Eric er Free Agent etter at kontrakten med Nashville Predators ble avsluttet etter forrige sesong. Han er klar for gullkamp med Oilers så snart det formelle rundt arbeids- og oppholdstillatelse er gjort unna.

Fornøyd sportssjef

Oilers’ sportslige leder Pål Higson er meget fornøyd #24 tilbake til Stavanger.

– Eric Nystrom blir en attraksjon, såvel i Oilers som i GET-ligaen. Mer en 600 kamper i NHL taler sitt eget språk. Etter at kontrakten med Nashville tok slutt har han vært uten klubb i vente på den rette muligheten. Det har drøyet og vi får dermed en unik sjanse til å hente ham til Oilers, sier klubbens sportlige leder entusiastisk.

Han beskriver Nystrom som en ressurs på mange felt.

Eric er en god spiller på isen, god i garderoben og en spiller som vil gi miljøet rundt klubben og ikke minst våre supportere en boost. Han kjenner både Oilers og GET-ligaen fra før. Sist men ikke minst, Eric kommer til Stavanger sulten på å vinne mesterskap. Jeg er ikke i tvil om han vil hjelpe oss til nettopp det, avslutter Pål til oilers.no.